PRITARTA

Akmenės rajono savivaldybės tarybos

2022 m. kovo d. sprendimu Nr. T-

AKMENĖS RAJONO JAUNIMO IR SUAUGUSIŲJŲ ŠVIETIMO CENTRAS

**2021 METŲ VEIKLOS ATASKAITA**

2022-03-02 Nr. \_\_\_\_

Naujoji Akmenė

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Akmenės rajono jaunimo ir suaugusiųjų švietimo centro (toliau – Centras) strateginis ir metinis veiklos planai buvo kuriami vadovaujantis nuostata, kad Centro valdymas yra nuolatinis, dinaminis ir nuoseklus procesas, padedantis Centrui prisitaikyti prie išorinės aplinkos pokyčių, kuo efektyviau naudojant turimą potencialą. Centro 2021-2025 metų strateginiam veiklos planui buvo pritarta Akmenės rajono savivaldybės administracijos direktoriaus pavaduotojo 2021-02-15 įsakymu Nr. PAV-78. Centro direktoriaus 2021 m. sausio 4 d. įsakymu Nr. V-1 buvo patvirtintas metinis Centro veiklos planas.Centro veiklos kryptys: * formalusis ir neformalusis bendrasis ugdymas;
* rajono bendruomenės kvalifikacijos tobulinimas;
* pirminis ir tęstinis formalusis profesinis mokymas;
* valstybinės kalbos mokėjimo ir Lietuvos Respublikos Konstitucijos pagrindų egzaminų vykdymas;
* Trečiojo amžiaus universiteto veikla;
* Jaunimo informavimo ir konsultavimo taškas. Eurodesk;
* Atviros jaunimo erdvės Akmenės rajono jaunimo ir suaugusiųjų švietimo bei Agluonų daugiafunkciame centruose;
* Agluonų ir Kairiškių daugiafunkcių centrų veikla.

Projektinė veikla:* ESF projektas „Senjorai mokosi: iš praeities į ateitį“, Nr. 08.6.1-ESFA-T-927-01-0116 (pagrindinis pareiškėjas);
* ESF projekto „Tarptautinis mobilumas kaip plėtros galimybė“ (Koninas, Lenkija);
* Akmenės rajono savivaldybės visuomenės sveikatos rėmimo specialiosios programos projektas „Pradėję gyventi sveikiau – nesustokime“;
* Akmenės rajono savivaldybės neformaliojo suaugusiųjų švietimo ir tęstinio mokymosi programos projektas „Šuolis per metų tiltus“.

Centre veikia: Mokytojų ir pagalbos mokiniui specialistų (išskyrus psichologus) atestacijos ir Kvalifikacijos tobulinimo programų akreditavimo komisijos.**Centro darbuotojai:**

|  |  |  |
| --- | --- | --- |
|  | 2021-01-01 | 2021-09-01 |
| Administracijos darbuotojai | 5 | 4 |
| Švietimo pagalbos specialistai | 4 | 3 |
| Pedagoginiai darbuotojai | 34 | 32 |
| Techninio personalo ir ūkio darbuotojai | 15 | 15 |

Finansinę ir ūkinę veiklą Centras planuoja rengdamas mokinio krepšelio, aplinkos, specialiųjų ir kitų lėšų panaudojimo sąmatas. 2021 metais buvo įsigyta 13 Adobe Connect programos licencijų, ilgalaikio turto ir kitų mokymo priemonių.2021 m. rugsėjo 1 d. Centre mokėsi 434 mokiniai. Buvo suformuota 15 klasių komplektų, iš jų vienas – socialinių įgūdžių ugdymo klasė. Vidutinis mokinių skaičius klasėje – 28,9. **Pažymėjimų išdavimas 2021 metais**

|  |  |
| --- | --- |
| 10 (II gimnazijos) klasė | 12 (IV gimnazijos) klasė |
| Pagrindinio išsilavinimas pažymėjimai | 44 | Brandos atestatai ir jų priedai | 89 |
| Mokymosi pasiekimų pažymėjimai (baigusiems pagrindinio ugdymo programą) | 26 | Brandos atestatai ir jų priedų dublikatai | 4 |
| Brandos atestatai, jų priedai ir brandos atestatų (diplomų) priedai (buvusiems mokiniams ir eksternams)  | 5 |
| Mokymosi pasiekimų pažymėjimai (baigusiems vidurinio ugdymo programą) | 76 |

Centre mokėsi 22 specialiųjų poreikių turintys mokiniai, vienas iš jų buvo mokomas namuose. Socialinių įgūdžių ugdymo klasės mokiniai dalyvavo Tauragės r. Skaudvilės ugdymo ir vaiko gerovės centro organizuojamame respublikiniame specialiųjų ugdymosi poreikių turinčių mokinių piešinių konkurse „Piešiu gyvenimą“ ir viena iš jų tapo laureate.Centras sudaro sąlygas nepritapusiems, mokymosi motyvacijos stokojantiems ar dėl kitų socialinių-ekonominių priežasčių bendrojo lavinimo mokyklų nelankantiems vaikams ir jaunuoliams tęsti mokymąsi, padėti keisti gyvenimo būdą, suteikti galimybę kuo sėkmingiau socialiai integruotis į visuomenę. 2021 m. rugsėjo 1 d. Centre mokėsi 65 nepilnamečiai: iš jų 3 vykdoma minimali priežiūros priemonė, 9 teikiama socialinė parama. 80 procentų Centro nepilnamečių priklauso rizikos grupei, su kuria nuolat ir intensyviai dirba socialinis pedagogas, VGK, aktyviai bendradarbiaujama su kitomis suinteresuotomis institucijomis. 12 mokinių buvo teikiama socialinė parama (nemokamas maitinimas).Centras yra atsakingas už rajono mokinių dalykinių olimpiadų, konkursų ir kitų renginių organizavimą. Šios veiklos tikslas – sudaryti sąlygas aukštą motyvaciją turinčių mokinių gabumams ir kūrybiškumui atsiskleisti. Dėl Covid-19 pandemijos olimpiados 2021 metais buvo vykdomos nuotoliniu būdu. Iš viso įvyko 16 dalykinių olimpiadų ir konkursų, dalyvavo 296 rajono moksleiviai. Viena iš Centro vykdomų veiklų – valstybinės lietuvių kalbos mokėjimo ir Lietuvos Respublikos Konstitucijos pagrindų egzaminų vykdymas. Per ataskaitinį laikotarpį 3 užsienio piliečiai sėkmingai išlaikė valstybinės lietuvių kalbos ir Lietuvos Respublikos Konstitucijos pagrindų egzaminus. Jiems buvo išduoti atitinkamos formos pažymėjimai. Nuo 2021 m. rugsėjo 1 d. Centre vyksta lietuvių kalbos pamokos užsienio piliečiams, pageidaujantiems gyventi ir dirbti Lietuvoje. Lietuvių kalbos mokosi 13 asmenų. Naujosios Akmenės Trečiojo amžiaus universitetas (toliau – TAU) įgyvendino neformalią vyresnio amžiaus žmonių mokymosi visą gyvenimą strategiją, sprendė pagyvenusių žmonių užimtumo problemas, aktyvino tarpusavio bendravimą. 2021 metais universitetą lankė 170 klausytojų, kurių amžius svyravo nuo 50 iki 90 metų. TAU rektorate darbavosi 24 senjorai savanoriai. Universiteto veiklos buvo įgyvendinamos pagal klausytojų poreikius. Veikė 5 fakultetai: Turizmo ir kraštotyros, Kultūros, Užsienio kalbų, Sveikatos ir Menų. Atskirų fakultetų veikla apjungia visą TAU veiklos programą. Dalį fakultetų programų modulių dėstė senjorai savanoriai (7 asmenys). Laikantis kultūrinių, istorinių ir tautinių tradicijų, TAU senjorų lėšomis buvo išleistos 3 knygos: „Šviesa pro metų šydą“, „Ant vaišių stalo – įvairių tautų valgiai“ ir „Iš močiučių skrynios“.Senjorai stengėsi įvairinti ir plėsti veiklas, dalintis sukaupta patirtimi, dalyvauti projektuose, kūrybinėse dirbtuvėse, konkursuose, mokymuose, protmūšiuose, išvykose, susitikimuose, įvairiose akcijose ir kt.Centre veikia jaunimo informavimo ir konsultavimo (toliau – JIK) taškas, kurio tikslas yra padėti jauniems žmonėms susiorientuoti, susivokti įvairiose jų gyvenimo situacijose ir skatinti savarankišką sprendimų priėmimą. Per 2021 metus įvyko 243 konsultacijos. 95% konsultacijų vyko nuotoliniu būdu (telefonu ar el. paštu). Jaunuoliams dažniausiai kilo klausimų, susijusių su Covid-19 pandemija, skiepais ir darbo problemomis.Centre veikia Eurodesk (tarptautinė organizacija). Jo veiklos esmė – suteikti jaunuoliams informacijos apie jaunimo iniciatyvų finansavimo programas bei mobilumus (studijos, stažuotės, darbas, savanorystė ir pan.) Europoje. Per 2021 m. suteiktos 125 nuotolinės konsultacijos stažuočių, savanorystės ir darbo klausimais.Akmenės rajono jaunimo ir suaugusiųjų švietimo bei Agluonų daugiafunkciame centruose veikė atviros jaunimo erdvės. Dėl Covid-19 pandeminės situacijos ši veikla nebuvo aktyviai vykdoma, nes buvo vengiama susibūrimų, mokymasis ir darbas vyko nuotoliniu būdu.Pirmąjį 2021 metų pusmetį dėl sudėtingos pandeminės situacijos, paskelbus nacionalinį karantiną, veiklos Agluonų ir Kairiškių daugiafunkciuose centruose nebuvo vykdomos. Aktyvus Agluonų daugiafunkcio centro veiklų vykdymas prasidėjo kaimo gyventojų visuotiniu susirinkimu birželio mėnesį. Jame dalyvavo Akmenės rajono Akmenės seniūnijos seniūnė. Buvo aptartos kaimo aktualijos, vyko bendruomenės pirmininko ir valdybos narių rinkimai. Daugiafunkcio centro darbuotojai kartu su bendruomenės „Zubovų dvaras“ nariais dalyvavo tradiciniame rajono kaimų bendruomenių sąskrydyje, priėmė svečius iš Lenkijos, Naujosios Akmenės Trečiojo amžiaus universiteto, organizavo poezijos skaitymo vakaronę, bendruomenės susibūrimus, kaimo vaikų ir suaugusiųjų Kalėdų eglutės šventę ir kt. Iš viso Agluonų daugiafunkcio centre įvyko 14 renginių ir juose dalyvavo 303 bendruomenės nariai.Kairiškių daugiafunkcis centras atviras visiems kaimo žmonėms. 2021 m. buvo organizuoti 26 renginiai, kuriuose dalyvavo 650 asmenų. Centre organizuotos įvairios kalendorinės, valstybinės ir kitos Kairiškių kaimui svarbios šventės, vyko įvairūs edukaciniai vakarai. Centro darbuotojai kartu su kaimo bendruomenės nariais iš antrinių žaliavų gamino kalėdines dekoracijas, kuriomis papuošė vidaus ir lauko erdves. Ši iniciatyva padėjo gauti apdovanojimą už gražiausiai tvarkomą aplinką.Didžiausias metų renginys – paminklinio akmens, skirto Vladui Sirutavičiui – inžinieriui, verslininkui, visuomenės veikėjui, aktyviam socialdemokratų partijos dalyviui, Kairiškių mokyklos įkūrėjui, atidengimas.Lietuvos karaliaus Mindaugo karūnavimo diena buvo paminėta kartu su socialiniais pedagogais iš kaimyninės Lenkijos. Bendruomenė palaikė glaudžius ryšius su Lazdynų Pelėdos muziejumi, Naujosios Akmenės TAU, Kairiškių biblioteka ir dalyvavo bendruose projektuose, kurių dėka buvo įsigyta įvairių lauko žaidimų, kad jaunimas pandeminiu laikotarpiu galėtų daugiau laiko praleisti gryname ore.2021 metais buvo tęsiamas ESF projekto „Senjorai mokosi: iš praeities į ateitį“ vykdymas. Projekto tikslas – socialinę atskirtį patiriančių senyvo amžiaus asmenų užimtumo didinimas, teikiant sociokultūrines paslaugas. Veiklose dalyvavo 132 senjorai. Naujosios Akmenės senjorų kūrybiškumas, saviraiška ir savirealizacija atsiskleidė per dainavimo, šokių ir dailiųjų amatų valandėles. Bendravimo užsienio kalba įgūdžius senjorai tobulino per užsienio kalbų užsiėmimus. Sveikatingumo stovyklose jie ugdėsi dvasines vertybes, stiprino sveikatą. Savo gyvenimiškąją patirtį projekto dalyviai turtino edukacinėse programose, daug naujų įspūdžių patyrė keliaudami po savo gimtąjį kraštą. Akmenės rajono jaunimo ir suaugusiųjų švietimo centras partnerio teisėmis kartu su Lenkijos Respublikos Konino miesto aukštąja mokykla dalyvavo bendrame Europos Sąjungos finansuojamame projekte „Tarptautinis mobilumas kaip plėtros galimybė“, skirtame socialinę atskirtį patiriantiems, negalią turintiems žmonėms. Iš Lenkijos atvyko 35 tikslinės grupės atstovai. Iš anksto buvo parengta kiekvienos dienos užimtumo programa. Vyko susitikimai su Akmenės rajono savivaldybės vadovais, Dabikinės Vladimiro Zubovo mokyklos pedagogais, Naujosios Akmenės ikimokyklinio ugdymo mokyklos darbuotojais, rajono paramos šeimai specialistais, socialiniais darbuotojais, neįgaliųjų organizacijų atstovais. Svečiai ir Centro atstovai, atsakingi už užimtumo veiklų vykdymą, lankėsi Kairiškių ir Agluonų daugiafunkciuose centruose, susipažino su tų vietovių unikaliu kultūriniu ir kulinariniu paveldu. 2021 metais Trečiojo amžiaus universitetas teikė paraišką Akmenės rajono savivaldybės visuomenės sveikatos rėmimo specialiosios programos konkursui ir gavo finansavimą projekto „Pradėję gyventi sveikiau – nesustokime“ vykdymui. Projekto tikslas – siekti, kad fizinis aktyvumas, tarpusavio bendradarbiavimas, sveikas gyvenimo būdas taptų kasdienine būtinybe ir įpročiu. Projekto veiklose (dviračių žygyje, sporto ir meno šventėje, bičių terapijos seanse ir kt.) dalyvavo 167 universiteto nariai. Senjorai aktyviai ir įdomiai leido laiką, savanoriavo ir liko patenkinti specialistų savanorių darbo kokybe.Ataskaitiniais metais TAU teikė paraišką Akmenės rajono savivaldybės neformaliojo suaugusiųjų švietimo ir tęstinio mokymosi programos konkursui ir gavo finansavimą projekto „Šuolis per metų tiltus“ vykdymui. Tikslas – ugdyti sveikos gyvensenos, oraus senėjimo ir patirties sklaidos kompetencijas. Projekto veiklose (edukacinėse ekskursijose, užsienio kalbų pamokėlėse, kultūrinėse edukacinėse išvykose, protmūšiuose ir kt.) dalyvavo 170 tikslinės grupės atstovų. Veiklos buvo vykdomos lanksčiai, atsižvelgiant į klausytojų poreikius, buvo plečiami socialiniai ryšiai tarp skirtingų žmonių grupių, kartų, ugdomos bendravimo kompetencijos. Centro strateginiai ir metiniai veiklos tikslai, uždaviniai bei pasiekti rezultatai ir jų rodikliai:**1 tikslas. Ne mažiau kaip 80 proc. mokinių nori mokytis.*****Uždaviniai:****1.1. Skatinti mokytojus nuolat profesiškai tobulėti.*2021 metais Centro mokytojai dalyvavo nuotoliniu būdu vykusiuose seminaruose:1. 100 proc. mokytojų – „Efektyvus pedagogo darbingumas, vidinė emocinė harmonija ir savęs palaikymas dirbant nuotoliniu būdu“;
2. 100 proc. mokytojų – „Mokytojų ir pagalbos mokiniui specialistų skaitmeninio raštingumo kompetencijos tobulinimo programa“;
3. 20 proc. mokytojų – „Įtraukiojo specialiųjų ugdymosi poreikių turinčių vaikų ugdymo(si) organizavimas: kliūtys, kliūčių įveika“;
4. 25 proc. mokytojų – „Mokinio individualios pažangos vertinimo metodika ir įrankiai“;
5. 35 proc. pedagogų įvairiuose seminaruose tobulino savo profesines, vadybines, bendrąsias ir specialiąsias kompetencijas.

100 proc. Centro pedagogų dalyvavo rajono metodinių būrelių užsiėmimuose pagal savo dėstomą ugdomąjį dalyką.*1.2. Stiprinti mokymosi motyvaciją atnaujinant ir modernizuojant mokymo(si) aplinką, sudominant mokomuoju dalyku, parinkus mokymo metodus, skatinančius mokinių aktyvumą ir bendradarbiavimą.*Centre mokėsi jaunuoliai ir suaugę, kurie dėl įvairių psichologinių, socialinių, geografinių atskirčių, šeimyninių ir darbo aplinkybių pasirinko mokymąsi nuotoliniu būdu. Mokinių motyvacijos stiprinimas buvo vienas iš svarbiausių ugdymo uždavinių. Tiksliniai pokalbiai su mokiniais individualios pažangos siekimo klausimais buvo vykdomi nuolat kontaktiniu ir nuotoliniu būdu. Vyko glaudus ir operatyvus Centro administracijos, klasių vadovų ir socialinio pedagogo bendravimas bei bendradarbiavimas su nepilnamečių mokinių tėvais (globėjais/rūpintojais), šeimas prižiūrinčiais socialiniais darbuotojais, probacijų tarnybų specialistais, kitų ugdymo, švietimo ir socialines paslaugas teikiančių įstaigų darbuotojais. Centro vaiko gerovės komisija organizavo 9 posėdžius, kuriuose aptarta 163 mokinių gerovė. Posėdžių metu buvo analizuojamos mokinių elgesio problemos, mokymosi sunkumai ir pagal poreikį sudaryti individualūs mokymosi pagalbos planai. 3 mokiniams buvo vykdoma minimalios priežiūros priemonė.Centro mokytojai dalyvavo 5 mokytojų tarybos posėdžiuose, kuriuose buvo analizuojama mokinių elgesio, pažangumo ir lankomumo situacija. Daug dėmesio buvo skiriama skaitmeninės mokymosi aplinkos atnaujinimui: tobulinama vaizdinė mokymosi medžiaga Moodle sistemoje bei per vaizdo konsultacijas, sėkmingai apjungtos kelių mokomųjų dalykų konsultacijos ir integruotas jų turinys.*1.3. Atsižvelgti į mokinio reikmes ir tikslus, pasirūpinti mokinio emociniu saugumu virtualioje aplinkoje ir įkvėpti jį siekti užsibrėžtų tikslų.*2021 metais 80 proc. Centro mokinių mokėsi nuotoliniu būdu. Daugelis ugdytinių, atėjusių iš kitų ugdymo įstaigų, anksčiau yra patyrę psichologinį ir emocinį smurtą, nepritapę prie bendraamžių, aplinkos, konfliktavę su pedagogais. Daug dėmesio buvo skiriama mokinių emociniam ir psichologiniam saugumui virtualioje aplinkoje. Patyčių ir smurto prevencija davė teigiamų rezultatų, nes negautas nė vienas nusiskundimas.Centro direktoriaus pavaduotojas ugdymui ir socialinis pedagogas vykdė nuolatinę vaizdo konsultacijų stebėseną ir kontrolę. Klasių vadovai kartu su socialiniu pedagogu sprendė iškilusias problemas, individualiai bendravo su probleminiais mokiniais, jų tėvais (globėjais/rūpintojais), informavo tų mokinių šeimas prižiūrinčius socialinius darbuotojus ir kitus suinteresuotus specialistus. *1.4. Stiprinti šeimos bei mokytojų daromą įtaką mokiniui.*Siekiant stiprinti šeimos ir Centro pedagogų abipusį bendradarbiavimą buvo vykdomi individualūs pokalbiai su mokinių tėvais (rūpintojais/globėjais). Pagrindiniai pokalbių tikslai: 1. Išsiaiškinti tėvų požiūrį į vaikų ugdymąsi (lankomumas, pažangumas) bei išsilavinimo svarbą;
2. Skatinti tėvus prisidėti prie iškilusių problemų sprendimo ir savanoriškos pagalbos teikimo.

Pastebėta, kad dalis tėvų neturi jokios įtakos vaikų elgesiui bei jų gyvenimo būdui, todėl buvo glaudžiai bendradarbiaujama su šeimas prižiūrinčiais socialiniais darbuotojais ir kitų suinteresuotų tarnybų specialistais: buvo parengtos ir pateiktos 93 pažymos suinteresuotoms institucijoms mokinių mokymosi klausimais. **2 tikslas. Neformaliojo ugdymo renginių skaičiaus didinimas 10 procentų kasmet.*****Uždaviniai:*** *2.1. Tirti pedagogų ir kitų bendruomenės narių kvalifikacijos tobulinimo poreikius, užtikrinti ir išsiaiškinti grįžtamąjį ryšį.*Siekiant išsiaiškinti rajono pedagoginės bendruomenės narių kvalifikacijos tobulinimo poreikius buvo atlikta viena apklausa. Joje dalyvavo rajono metodinių būrelių nariai. Pedagogai pageidavo, kad seminarai ir kiti kvalifikacijos tobulinimo renginiai vyktų per mokinių atostogas, po pamokų kontaktiniu ar nuotoliniu būdu. Dalis seminarų ir mokymų buvo organizuojami atsižvelgiant į pedagogų pasiūlytus lektorius ir tematiką. *2.2. Analizuoti paslaugų ir kvalifikacijos tobulinimo renginių kokybę bei veiksmingumą pedagogų ir kitų bendruomenės narių profesinei veiklai, numatyti veiklos tobulinimo aspektus.*Renginių kokybės vertinimas vyko išanalizavus atliktų apklausų (devynių) duomenis. Dalyviai teigiamai įvertino renginio teorinę ir praktinę naudą, turinio aktualumą, jo pateikimą ir renginio organizuotumą.*2.3. Ieškoti naujų būdų ir šiuolaikiškų metodų, įgalinančių tobulinti suaugusiųjų švietimą stiprinti mokymosi visą gyvenimą nuostatą.*Centras turi 22 kvalifikacijos tobulinimo programas prilygintas akredituotoms. Pagal jas organizuojami renginiai pedagoginei bendruomenei.Per ataskaitinį laikotarpį buvo parengtos dvi institucinio lygmens kvalifikacijos tobulinimo programos:1. „Mokytojų ir pagalbos mokiniui specialistų skaitmeninio raštingumo kompetencijos tobulinimo programa“ (trukmė – 80 val.). Organizuoti dveji mokymai, dalyvavo 23 pedagogai.
2. „Mokytojo padėjėjo rengimo programa“ (trukmė – 40 val.). Organizuoti vieni mokymai, dalyvavo 16 bendruomenės narių.

Iš viso per 2021 metus organizuoti 9 kvalifikacijos tobulinimo renginiai: 3 mokymai ir 6 seminarai. Dalyvavo 179 pedagogai.66 proc. visų seminarų vyko nuotoliniu būdu. Atsižvelgiant į rajono pedagogų pageidavimus buvo pasiūlyta daugiau ir įvairesnės tematikos seminarų, kurie buvo organizuoti per moksleivių rudens atostogas, tačiau, nesusirinkus reikalingam dalyvių skaičiui, renginiai neįvyko.Centras vykdė ir rajono pedagogų metodinę veiklą. Per ataskaitinį laikotarpį organizuoti 44 metodiniai užsiėmimai, kuriuose pedagogai dalijosi gerąją patirtimi, naujausia metodine ir dalykine informacija. Dalyvavo 396 pedagogai.**3 tikslas. Bendruomenės narių profesinio veiklumo padidinimas apie 50 proc.*****Uždaviniai:*** *3.1. Padėti asmenims įgyti kompetencijų ir (ar) kvalifikaciją, atitinkančią šiuolaikinį kultūros bei technologijų lygį ir padedančią jiems įsitvirtinti bei sėkmingai konkuruoti tolydžiai kintančioje darbo rinkoje.*Per ataskaitinį laikotarpį įvyko dveji mokymai pagal šias programas:1. Virėjo modulinę profesinio mokymo programos modulį „Nesudėtingos technologijos patiekalų gaminimas“ (360 val.), dalyvavo 5 mokiniai;
2. Socialinio darbuotojo padėjėjo modulinę profesinio mokymo programos modulį „Bendrųjų socialinių paslaugų teikimas“ (180 val.). Dalyvavo 5 mokiniai.

*3.2. Perteikti technologijų, ekonomikos ir verslo kultūros pagrindus, būtinus šalies ūkio pažangai, konkurencingumui ir darniai raidai laiduoti.*Centras rajono bendruomenei gali pasiūlė 7 licencijuotas tęstinio formaliojo profesinio mokymo programas: dailidės, kirpėjo, medienos apdirbimo staklininko, mūrininko, siuvėjo, staliaus, virėjo. Bendruomenei buvo siūlomi 29 šių programų moduliai.2021 m. rugpjūčio mėnesį Centras įgijo teisę vykdyti pirminio profesinio mokymo programas: 1. Virėjo (žmonėms, turintiems pradinį ir/ar pagrindinį išsilavinimą);
2. Socialinio darbuotojo padėjėjo (žmonėms, turintiems pagrindinį išsilavinimą).

*3.3. Stiprinti ryšius ir bendradarbiavimą su esamais ir potencialiais darbdaviais, didinant gyventojų užimtumą.*Per ataskaitinį laikotarpį buvo sudarytos penkios bendradarbiavimo sutartys su: IĮ MVK 3 (kavinė-sodyba „Viliošiai“), VšĮ Naujosios Akmenės ligonine, Akmenės rajono visuomenės sveikatos biuru, UAB „Maisto slėnis“, Lietuvos jaunimo organizacijų taryba.*3.4. Stiprinti ir skatinti rajono gyventojų sėkmingą integraciją į vietos bendruomenes, socialinį gyvenimą, darbo rinką.*30 proc. profesiniuose mokymuose dalyvavusių mokinių įsidarbino ir pagerino savo socialinio gyvenimo kokybę. Centro specialistai buvo pasiruošę operatyviai teikti socialinę ir pedagoginę pagalbą bendruomenės nariams, bet nebuvo poreikio. |

***Išvada.*** *Jaunimo ir suaugusiųjų švietimo centro pedagogai stengiasi gerinti veiklų kokybę, inicijuoti pokyčius, susijusius su mokinių pasiekimais, kiekybiniu ir kokybiniu paslaugų teikimu.*

Direktorė Ramutė Bužinskienė